Awdures Americanaidd yw **Kristen Angela Johnston** (ganwyd 20 Medi 1967) sy'n cael ei hystyried yn nodigedig am ei gwaith fel hunangofiannydd, actor ffilm, teledu a llwyfan. Mae'n fwyaf adnabyddus fel y cymeriad Sally Solomon yn y gyfres *3rd Rock from the Sun* ac enillodd wobr Emmy ddwywaith am 'Actoes Gynorthwyol Arbennig mewn Cyfres Gomedi'. Ymddangosodd hefyd fel Wilma Flintstone yn *The Flintstones in Viva Rock Vegas*, fel Holly Franklin yn y sitcom *The Exes* ac yn y sitcom *Mom*.

Fe'i ganed yn Washington ar 20 Medi 1967. Wedi gadael yr ysgol mynychodd Brifysgol Harvard ac Ysgol Theatr *Circle in the Square*.

Magwraeth
---------

Ganed Johnston yn Washington, D.C. ond fe'i magwyd yn bennaf yn Fox Point, Wisconsin, un o faestrefi Milwaukee, lle mynychodd Ysgol Uwchradd Gatholig St. Eugene ac Ysgol Uwchradd Whitefish Bay. Treuliodd rai o flynyddoedd ei harddegau yn Sweden ac yn Ne America ac enillodd radd Baglor yn y Celfyddydau Cain ym Mhrifysgol Efrog Newydd. Roedd ei thad, Rod Johnston, yn gyn-seneddwr gweriniaethol talaith Wisconsin.

Yn ei hunangofiant, *Guts: The Endless Follies and Tiny Triumphs of a Giant Disaster*, mae Johnston yn trafod ei dibyniaeth i alcohol a chyffuriau, a ddechreuodd pan oedd yn yr ysgol uwchradd. Crybwyllodd ei bod yn yfed dwy botel o win bob nos ar un adeg. Dywedodd mewn llyfr yn 2012 ei bod wedi bod yn sobr ers pum mlynedd.

Gyrfa
-----

Ymddangosodd fel actores broffesiynol am y tro cyntaf gyda Theatr Atlantic Efrog Newydd, cwmni a sefydlwyd gan yr awdur David Mamet.

Yn ystod ei chysylltiad â'r cwmni hwnnw, ymddangosodd mewn cynyrchiadau fel *As You Like It* a *Stage Door*, ymhlith llawer o rai eraill. Mae hi wedi perfformio gyda Chwmni Theatr Naked Angels yn *The Stand-In a Hot Key*s, a gyda *New York Stage and Film* yn *Kim's Sister*, gyda David Strathairn a Jane Adams. Ar gyfer ei pherfformiad yn *The Lights* yn Lincoln Centre Theatre, enwebwyd Johnston ar gyfer Gwobr Desg Ddrama fel yr Actor Cynorthwyol Gorau.

Daeth y sioe â hi i sylw Carsey-Werner, ac wedi sawl clyweliad yn 1996 ar gyfer y gyfres deledu *3rd Rock from the Sun*, enillodd rôl Sally Solomon. Bu'n serennu yn y gyfres o 1996 i 2001. Enillodd y rôl ei dwy Wobr Emmy am yr actores Gynorthwyol orau mewn cyfres gomedi.

Anrhydeddau
-----------

* Dros y blynyddoedd, derbyniodd nifer o anrhydeddau, gan gynnwys: Gwobr Primetime Emmy i Actores Gefnogol Arbennig mewn Cyfres Gomedi (1997), Gwobr Primetime Emmy i Actores Gefnogol Arbennig mewn Cyfres Gomedi (1999) .

Cyfeiriadau
-----------

1. ↑  Triggs, Charlotte (Ionawr 19, 2009). "Bride Wars' Kristen Johnston: 'I Was Way Too Thin'". *People*. **=71**. Archifwyd o'r gwreiddiol ar 2016-05-13. Cyrchwyd 2019-07-17.
2. 1 2  "Kristen Johnston: Biography". TVGuide.com. Cyrchwyd 2013-12-19.
3. ↑  Dyddiad geni: "Kristen Johnston". Cyrchwyd 9 Hydref 2017.
4. ↑  Fehring, Jefferson J. Aikin and Thomas H. (2017-10-16). *Historic Whitefish Bay: A Celebration of Architecture and Character* (yn Saesneg). Arcadia Publishing. ISBN 9781467137591.
5. ↑  Collins, Clark (10 Mawrth 2012). "Kristen Johnston talks about her drug addiction, her life-threatening illness, her recovery, and her new memoir, 'Guts'". *Entertainment Weekly*. Archifwyd o'r gwreiddiol ar 2015-01-03. Cyrchwyd 2013-12-27.
6. ↑  Johnston, Kristen (19 Gorffennaf 2013). "Turning Addiction Into a Sideshow". *New York Times*. Cyrchwyd 2014-02-13.

|  |  |
| --- | --- |
| Awdurdod | 
* WorldCat
* VIAF: 4862114
* LCCN: nr2002001567
* ISNI: 0000 0001 1466 5538
* GND: 1161052399
* BNE: XX4819622

 |